hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
ՍՈՒՐԻՈՅ ՆԱԽԱԳԱՀ ՏՈՔԹ. ՊԱՇՇԱՐ ԱԼ ԱՍԱՏ ՍԱՀՄԱՆԱԴՐԱԿԱՆ ԻՐ ԵՐԴՄԱՆ ԱՐԱՐՈՂՈՒԹԵՆԷՆ ԵՏՔ ՃԱՌ ՄԸ ԱՐՏԱՍԱՆԵՑ – Գանձասար
Շա­բաթ, 17 Յու­լիս 2021-ին, Սուր­իոյ նա­խա­գահ տոքթ. Պաշ­շար ալ Ասատ նա­խա­գա­հա­կան չոր­րորդ շր­ջա­նի սահ­մա­նադ­րա­կան իր եր­դու­մը կա­տա­րեց։
Երդ­ման հան­դի­սա­ւոր արա­րո­ղու­թեան ներ­կայ էին Սուր­իոյ խորհր­դա­րա­նի ան­դամ­ներ, քա­ղա­քա­կան, կու­սակ­ցա­կան, ակա­դե­մա­կան, մշա­կու­թա­յին եւ լրատ­ուա­կան մար­զե­րու ներ­կա­յա­ցու­ցիչ­ներ, քրիս­տոն­եայ եւ իս­լամ կրօ­նա­պետ­ներ, ինչ­պէս նա­եւ նա­հա­տակ­նե­րու եւ վի­րա­ւոր­նե­րու ըն­տա­նիք­ներ։
Նա­խա­գա­հա­կան պա­լա­տին յա­տուկ հրա­ւէ­րով, Բեր­իոյ Հա­յոց Թե­մի Առաջ­նորդ Գերշ. Տ. Մա­սիս Սրբ. Եպս. Զօպ­ու­եան, ինչ­պէս նա­եւ Սուր­իոյ Խորհր­դա­րա­նի հայ երես­փո­խան­ներ՝ տի­ար Ժի­րայր Րէ­իս­եան, դոկտ. Նո­րա Արիս­եան, դոկտ. Լիւ­սի Իս­կէն­եան եւ ՍՕ Խա­չի Շրջ. Վար­չու­թեան ան­դամ Լե­նա Էլէյճ­եան եւս ներկայ էին երդ­ման արա­րո­ղու­թեան:
Յետ երդ­ման արա­րո­ղու­թեան, նա­խա­գահ Ասատ ճառ մը ար­տա­սա­նեց, որուն ըն­թաց­քին ըսաւ.
«Կ’ոջու­նեմ ձեզ ան­կու­մով յատ­կան­շուող այս ժա­մա­նակ­նե­րուն՝ կա­յուն հայ­րե­նի­քիս անու­նով, դա­տար­կա­բա­նու­թիւն տա­րա­ծող այս ժա­մա­նակ­նե­րուն՝ փա­ռա­պանծ հայ­րե­նի­քիս, ար­եան գնով եր­կի­րը պաշտ­պա­նող ու զայն իր սր­տին ու հոգ­ւոյն մէջ պա­հող ժո­ղո­վուր­դիս անու­նով»։
Ապա շեշ­տեց, որ Սուր­իոյ ժո­ղո­վուր­դը պա­տե­րազ­մի տա­սը տա­րի­նե­րուն իր գի­տակ­ցու­թեամբ հաս­տա­տեց, որ ազա­տու­թեան ճամ­բան բռ­նած ժո­ղո­վուրդ­նե­րը ետ­դարձ չու­նին, որ­քան ալ դժ­ուա­րու­թիւն­նե­րու հան­դի­պին։
Նա­խա­գա­հը այ­նու­հե­տեւ դի­տել տուաւ. «Սուր­իոյ ժո­ղո­վուր­դը, որ տաս­նամ­եայ դա­ժան պա­տե­րազ­մին դէմ պայ­քա­րե­ցաւ եւ յա­ջո­ղե­ցաւ իր գրաւ­ուած հո­ղե­րուն մե­ծա­մաս­նու­թիւնը վե­րա­զա­տագ­րել, այ­սօր ան­կաս­կած կա­րո­ղու­թիւնը ու­նի վե­րա­կանգ­նե­լու նա­եւ իր տն­տե­սու­թիւնը, հա­կա­ռակ ներ­կայ դժ­ուար պայ­ման­նե­րուն»։
Ապա աւելց­նե­լով ըսաւ, որ սուր­ի­ա­կան բռ­նագ­րաւ­ուած մնաց­եալ հո­ղե­րը ահա­բեկ­չու­թե­նէն, ամե­րիկ­եան եւ թր­քա­կան ու­ժե­րէն ազա­տագ­րե­լը մեր առաջ­նա­յին մար­տահ­րա­ւէրն է։ Բռ­նագ­րա­ւիչ ու­ժե­րը պա­տե­րազ­մի սկզբ­նա­կան շր­ջա­նին ջա­նա­ցին ահա­բեկ­չու­թեամբ սար­սա­փի մատ­նել մեր ժո­ղո­վուր­դը եւ Սուր­իոյ քա­ղա­քա­ցին վե­րա­ծել վարձ­կա­նի, որ­պէս­զի ան վա­ճա­ռէ իր հայ­րե­նի­քը եւ դառ­նայ թշ­ուառ եւ դժ­բախտ իր իսկ երկ­րին մէջ, սա­կայն Սուր­իոյ վե­հանձն ժո­ղո­վուր­դը չտար­ուե­ցաւ այդ խա­բու­սիկ արարք­նե­րով եւ տի­րու­թիւն ըրաւ իր հայ­րե­նի­քին։
Իր ար­տա­սա­նած ճա­ռին մէջ նա­խա­գահ Ասատ ընդգ­ծեց երկ­րին քա­ղա­քա­կան եւ տն­տե­սա­կան ուղ­ղու­թիւն­նե­րը յա­ռա­ջի­կայ 7 տա­րի­նե­րուն ըն­թաց­քին։ Նա­խա­գա­հը շեշ­տեց, որ Սուր­իոյ տն­տե­սու­թեան կա­յու­նաց­ման ամե­նա­մեծ ար­գելք­նե­րէն մէկն ալ սուր­ի­ա­ցիներու շուրջ 40-60 միլ­ի­առ ամն տո­լա­րի ար­ժո­ղու­թեամբ գու­մար­նե­րու  Լի­բա­նա­նի դրա­մա­տու­նե­րուն մէջ պահ դր­ուած ու ար­գե­լա­փակ­ուած ըլ­լալն է։ ԱՄՆ-ի տո­լա­րին դի­մաց սուր­ի­ա­կան լի­րա­յի փո­խար­ժէ­քին կա­յու­նաց­ման անդ­րա­դառ­նա­լով նա­խա­գա­հը ըսաւ . «Սուր­ի­ա­կան լի­րա­յի փո­խար­ժէ­քի պահ­պան­ման ար­շա­ւը փաս­տեց, որ կա­րո­ղու­թիւն­ներ ու­նինք, սա­կայն աւե­լի ար­դիւ­նա­ւէտ գոր­ծե­լու ծրա­գիր պէտք է մշա­կել եւ յար­մար պայ­ման­ներ ստեղ­ծել սուր­ի­ա­կան լի­րա­յին ար­ժէ­քը պա­հե­լու հա­մար»։ Ան յայտ­նեց, որ Սուր­իոյ տն­տե­սա­կան  պա­շա­րու­մը ոչ միայն կը դժ­ուա­րաց­նէր ժո­ղո­վուր­դին հիմ­նա­կան կա­րիք­նե­րու ապա­հո­վու­մը, այ­լեւ կը խեղ­դէր զինք։ Ապա ըսաւ, որ Սուր­իոյ տն­տե­սա­կան պատ­ժա­մի­ջոց­նե­րու վե­րա­ցու­մը անհ­րա­ժեշտ է, սա­կայն երկ­րի տն­տե­սու­թեան ար­տադ­րա­կան ոլոր­տին զար­գա­ցու­մը իրա­վի­ճա­կի բա­րե­լաւ­ման կր­նայ նպաս­տել։
Անդ­րա­դառ­նա­լով ար­դիւ­նա­բե­րա­կան ոլոր­տին, նա­խա­գահ Ասատ յայտ­նեց, որ ներ­կա­յիս Սուր­իոյ մէջ ար­դիւ­նա­բե­րա­կան ծա­ւա­լուն հաս­տա­տու­թիւն­նե­րուն թիւը 3300-ի սահ­մա­նը ան­ցած է։ Ան հաս­տա­տեց, որ յա­ռա­ջի­կայ փու­լին ներդ­րում­նե­րը պի­տի կեդ­րո­նա­նան այ­լընտ­րան­քա­յին ջեր­մու­ժի ապա­հով­ման վրայ՝ ջեր­մու­ժը էա­կան հա­մա­րե­լով երկ­րի տն­տե­սա­կան ծրա­գիր­նե­րու իրա­կա­նաց­ման ճամ­բուն։
Այս առի­թով նա­խա­գա­հը ըսաւ. «Յա­ռա­ջի­կայ փու­լը պի­տի կրէ «ար­տադ­րու­թեան բա­րե­լա­ւում» վեր­նա­գի­րը։ Հոս պե­տու­թեան պար­տա­կա­նու­թիւնն է ներդ­րու­մա­յին ծրա­գիր­նե­րու հո­րի­զո­նը ընդ­լայ­նել։ Հա­մա­հա­ւա­սար կա­րե­ւո­րու­թիւն կը ներ­կա­յաց­նեն նա­եւ գիւ­ղատն­տե­սա­կան եւ ար­դիւ­նա­բե­րա­կան հատ­ուած­նե­րը»։
Եզ­րա­փա­կե­լով իր ճա­ռը նա­խա­գա­հը յայտ­նեց, որ Սուր­իա երախ­տա­պարտ է իր դաշ­նա­կից­նե­րուն՝ Իրա­նի եւ Ռուս­իոյ, սուր­ի­ա­կան հո­ղե­րու ազա­տագր­ման իրենց ներդ­րու­մին հա­մար։
«ՃԱՊՀԱԹ ԱԼ ՆՈՒՍՐԱ»Ն ՀՐԹԻՌՆԵՐ Կ՚ԱՐՁԱԿԷ ՀԱՄԱՅԻ ԱՐՈՒԱՐՁԱՆԻՆ ՈՒՂՂՈՒԹԵԱՄԲ
ԱՏՀԱ ՏՕՆԻՆ ԱՌԻԹՈՎ ՔՐԻՍՏՈՆԵԱՅ ՀՈԳԵՒՈՐ ՊԵՏԵՐԸ ՇՆՈՐՀԱՒՈՐԱԿԱՆ ԱՅՑԵԼՈՒԹԻՒՆ ՏՈՒԻՆ ՀԱԼԷՊԻ ՆԱՀԱՆԳԱՊԵՏԻՆ ԵՒ ԿՈՒՍԱԿՑԱՊԵՏԻՆ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.